لڤین:
دووەم گەورەترین کەشتی سەربازیی ئێران ژێر ئاو کەوت و سەرنشینەکانی ڕزگار کران.
ئاژانسی فارس نیوز، بڵاویکردەوە پاش ئەوەی ئاگر لە دووەم گەورەترین کەشتیی سەربازیی ئێران کە کەشتییەکی هێزی دەریایی سوپایی ئێرانە بەناوی "خارک" بەربوو، لە نزیک بەندەری جاسک لە پارێزگای هورمزگان ژێرئاو کەوت.
ئاماژە بەوەشکراوە، کەشتییەکە کاتژمێر (2:25) خولەکی بەرەبەیانی ئەمڕۆ ئاگریگرتووە و بەهۆی ئەوەی ئاگرەکە گەیشتووەتە بەشە جیاوازەکانی کەشتییەکە نەتوانراوە کۆنتڕۆڵبکرێت.
کەشتی دەریایی خارک، دووەم گەورەترین کەشتی پاڵپشتی لۆجستیکی سوپای ئێرانە و لە ساڵی 1984ەوە لە لایەن بەریتانیاوە بە ئێران فرۆشرا و توانای هەڵگرتنی ئۆتۆمبێلی گەورەی سەربازی و کۆپتەر و چەند جۆرێک فڕۆکەی هەبووە.